તેમણે પોતાના ટ્વિટમાં જણાવ્યું છે કે જુદાં જુદાં સ્થળોએ વસૂલવામાં આવતી બોટલ બંધ પાણીની કિંમત અંગે ગ્રાહક ફોરમને અનેક ફરિયાદો મળી છે. ફરિયાદની તપાસ કરતા જણાયું છે કે કંપનીઓ દ્વારા સત્તાવાર રીતે મિનરલ વોટરની બોટલ પર અલગ અલગ રેટ પ્રિન્ટ કરવામાં આવે છે. વાસ્તવમાં આ બોટલની કિંમત પ્રતિ લિટર રૂ. ૧૦ કે ૧૫થી વધુ હોતી નથી. તેમ છતાં પાણીની સુરક્ષા અંગે કોઇ ખાતરી હોતી નથી. અમેરિકામાં પણ ફૂડ એન્ડ ડ્રગ એડ્િમનિસ્ટ્રેશનના કડક માપદંડ હોવા છતાં ૪૦ ટકા બોટલ બંધ પાણી અસુરક્ષિત હોય છે. ભારતમાં પણ આવી જ સ્થિતિ છે.